Народно читалище „Пробуда-1922”гр.Опака

До

 кмета на община Опака

 г-н Мехидин Кадиров

 **доклад - отчет**

В ИЗПЪЛНЕНИЕ НА ПРОГРАМАТА ЗА РАЗВИТИЕ НА

ЧИТАЛИЩНАТА ДЕЙНОСТ НА НЧ „ПРОБУДА-1922”

гр.ОПАКА през 2023 година

 Уставно задължение е читалището да отчита народополезната си дейност пред общинското ръководство. Дълбоката взаимовръзка с миналото,традициите,с образователния процес са в основата на авторитета на читалището ни и неговото легитимиране пред обществото.

 Една от основните дейности на културната институция е библиотечното дело.Стремим се библиотеката да се превърне в един добре оформен естетически център, в огнище за разпространяване на знания. Основание за това ни дава обновената по проект преди години заемна зала, реализирания проект по „Глобални библиотеки” Обществен-информационен център оборудван с три компютърни конфигурации, многофункционално устройство и мултимедия. Успяхме да съхраним фонда на библиотеката въпреки ремонтите, обогатихме го с нова литература.Въпреки това книжният фонд се нуждае от физическо и морално обновяване. За популяризиране на дейността и фонда си, библиотеката организира:запознаване на подрастващите с изискванията, условията и начина на ползване на необходимата литература в библиотеката още от предучилищна възраст;

Работа и с най-малките деца, с цел пораждане на интерес към книгите; Изготвени бяха тематични кътове и изложби на литература, свързана с бележити дати и събития. Направеното не ни задоволява , стремим се да правим и по-вече .

Дейността на читалището през 2023г.бе концентрирана основно в рамките на дейностите, планирани в културния календар на читалището. Неговата политика бе насочена към съхраняване на културните традиции.

Традиционно проявите в него са организирани в партньорство между читалище,община,детска градина и СУ „Васил Левски”.

Съвместните дейности разшириха видимо формата, съдържанието и капацитета на културния живот на територията на града ни.

Гордост за читалището са художествените колективи.

 През периода и днес към читалището работят:

* Ансамбъл „Капанци” ;
* Детски танцов състав „Капанчета”;
* Фолклорна певческа група ;
* Коледарска група ;

 - Група „Лазарки”;

* Две детски групи за модерни танци;
* Младежки състав за обработени танци;
* Състав за пресъздаване на обичаи;

Фолклорната култура в гр.Опака и до днес е запазена във форми наследени от нашите прадеди.Със своите десетки участници и техните ръководители, те са не просто част от културния живот на Опака, но и центрове за възпитание на младите в най-добрите традиции. С гордост може да се похвалим, че нашите самодейци развиват целенасочена културно-просветна дейност и постигат отлични резултати.Добрите практики в тази насока са взаимната връзка с децата и ръководството на ДГ „Усмивка” и СУ „Васил Левски”гр.Опака.

Те присъстват във всеки празник организиран от читалището,за което сърдечно благодарим както на децата така и на техните ръководители.

Основните прояви в календара: 100 годишният юбилей на читалището с участието на всички самодейци,гайдари и Дует Ритон остави незабравими спомени от преживяното,самостоятелна изложба на местния художник Андрей Цонев, Деня на самодееца, пролетен празник с децата от ДГ „Усмивка”гр.Опака, Лазарски групи пяха и наричаха за здраве по домовете в Опака, Великденски празник с участието на децата от ДГ „Усмивка” ,24-ти май,Първи юни –Ден на детето,Коледуване и др. В съставите за автентичен фолклор са преминали няколко поколения самодейци, които са гарант за съхранението и популяризирането на местния автентичен фолклор, но и дълг и отговорност за следващите поколения.Най голямото признание Ансамбъл „Капанци” получи на Х Международен фолклорен фестивал „Фолклорен извор” 2023г. - НАГРАДАТА ЗА АВТЕНТИЧЕН ФОЛКЛОР на СЪЮЗА НА БЪЛГАРСКИТЕ МУЗИКАЛНИ И ТАНЦОВИ ДЕЙЦИ !

А на участието си на МФФ в град Бар в република Черна гора, взе първа награда.

На Бъдни вечер в навечерието на Коледа,с песни коледари посетиха домовете на желаещите.Запалихме светлините на коледната елха пред общината с програма изготвена от децата, организирахме прожекции на 3Д филми,организирахме Дядо Коледа, Снежанка и джуджета да раздадат подаръци на децата от община Опака.

 Няма празник в града ни , в който да не участват самодейните колективите на читалището. Ансамбъл „Капанци” с р-л Румяна Иванова,групите за коледарски и лазарски песни,фолклорните състави,формация за модерни танци с р-л Марина Великова не спират да очароват публиката с красотата и таланта си не само на наши фестивали, но и в чужбина.

И през 2023 година съвместно с Настоятелството работихме с хъс и живец, с усет и ново мислене ,с вживяване и прецизност. Срещнахме се с много трудности въпреки натрупания опит. Бюджета с който разполагаше читалището за реализиране на дейността през 2023 г. е 68 487 лв.

 Докладът на Проверителната комисия и финансовият отчет на читалището за 2023г. година подробно запознават присъстващите членове на читалището с финансовото състояние:

От които 33 600лв. е ФРЗ и осигуровки , 7 300лв. веществена издръжка , 7 700 ел.енергия ,18 300 са тържества, годишно събрание и 1 200 лв. ремонтни дейности.

 Сградата на читалището е масивна но стопанското състояние е добро.

Стараем се да поддържаме в добро експлоатационно състояние изграденото.

 През годината направихме основен ремонт на залата за репетиции, започнахме частичен ремонт на една от гримьорните и сцената.

Неотложен е основен ремонт на покрива,подмяна на дограмата , саниране на сградата.Проекта за ремонт на сградата е одобрен и очакваме да бъде реализиран.

 Срещаме разбиране и подкрепа от общинското ръководство, но занапред очакваме още повече. Трудности има, проблеми има, но се надявам с общи усилия да ги преодолеем.

През годините читалищното настоятелство,служителите и съратниците му влагат умения и изобретателността си, за да поддържат и в миналото и днес дейността на читалището като културен център, събиращ, съхраняващ, популяризиращ наследството ни и пазещ идентичността ни!

* Искам да Ви уверя в едно - през целия отчетен период всички ние: читалищното настоятелство, секретаря на читалището, читалищните служители, самодейци, - работихме за опазването на българското културно наследство и за съхраняване на българския дух. Така ще бъде и занапред. А резултатът е виден: Народно Читалище „Пробуда-1922“гр.Опака успя да се утвърди като устойчива културна институция и ще продължи да изпълнява своята мисия: **да е огнище и разпространител на традиции, култура и просвета!**

 Настоящият отчет за осъществените читалищни дейности в изпълнение на Програмата за развитие на читалището беше разгледан и приет на заседание на Настоятелството -

Протокол № 2/22.02.2024г.

Росица Станева

Секретар на НЧ „Пробуда-1922”гр.Опака